पॉलिटेक्निक का सिलेबस इस साल से फिर बदलेगा
सभीपॉलिटेक्निक संस्थानों का सिलेबस एक बार फिर बदल जाएगा। नया सिलेबस सत्र 2017-18 से लागू कर दिया जाएगा। नए सिलेबस में महाराष्ट्र, बिहार, पश्चिम बंगाल आदि राज्यों के विभिन्न हिस्सों का शामिल किया गया है। स्टेट बोर्ड ऑफ टेक्निकल एजुकेशन (एसबीटीई) इस दिशा में लगातार काम कर रही है। पॉलिटेक्निक का नया सत्र जुलाई से शुरू होगा। हालांकि सिलेबस में बदलाव 2012-13 में ही किया गया था जो अभी तक चल रहा था। उसी दौरान सेमेस्टर सिस्टम को भी लागू किया गया था। इसका सबसे ज्यादा खामियाजा छात्रों को भुगतना पड़ रहा था। उन्हें प्लेसमेंट में परेशानी हो रही थी। इस संबंध में हाल ही पॉलीटेक्निकों के प्राचार्य और प्लेसमेंट सेल की एक बैठक हुई थी जिसमें सर्वसम्मति से सिलेबस के बदलाव का फैसला लिया गया। जानकारों के मुताबिक, राज्य के पॉलीटेक्निकों में लगे सिलेबस में कई खामियां है। यहां के कोर्स इंडस्ट्री की मौजूदा जरूरतों के हिसाब से एक्सपर्ट तैयार नहीं कर पा रहे हैं। इस कारण से ही माइनिंग को छोड़़ कर अन्य ट्रेड के छात्र-छात्राओं को प्लेसमेंट में परेशानी हो रही है। इसलिए स्टेट बोर्ड ऑफ टेक्निकल एजुकेशन ने इंडस्ट्री के वर्तमान जरूरतों के अनुसार सिलेबस नए सिरे से तैयार करने की योजना बनाई है। नया सिलेबस विभिन्न राज्यों के सिलेबस को मिलाकर बनाया जाएगा। एसबीटीई के मुताबिक उत्तरपुस्तिका के मूल्यांकन में काफी समय लगता है। इस वजह से रिजल्ट निकलने में भी देरी होती है। पॉलिटेक्निक कॉलेजों में शिक्षकों की कमी है।
hin_Deva hin_Deva